Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare nii kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere tulemast vaatama saadet "Gloryline!"
Mina olen Glory Backman
ja täna tahan jagada sinuga Jumala Sõna
ning palvetada su eest.
Teadsid sa,
et sa pead õppima nägema end nii nagu Jumal sind näeb.
Nägema end nii nagu Jumal sind näeb.
Jumal tõmbas meid välja pimedusest, kui me usklikuks saime
ja viis meid oma kalli Poja Jeesuse Kristuse kuningriiki.
Ta armastas meid sama armastusega,
kui siis, kui elasime alles pimeduses.
Ta andis oma inglitele käsu hoida ja varjata meid,
et me ei sureks.
Enne, kui ma usklikuks sain,
üritas saatan mind mitmeid kordi tappa.
Mitmeid kordi.
Kuid Jumal andis oma inglitele minu pärast käsu
veel enne, kui ma siia ilma sündisingi.
Jumal on määranud igale inimesele oma kaitseinglid.
Jumala teenijatel aga on neid kohe eriti rohkesti.
Kohe rohkesti.
Eks ingleid ole nagunii rohkem kui deemoneid.
Halleluuja!
Sa pead tundma Jumala mõttemaailma ja tahet,
et suudaksid mõelda enda kohta head
ja kõike seda, mida Jumalgi sinu kohta mõtleb.
Kas pole nii?
Jumal tahab, et sul läheks hästi
ja et su seesmine inimene
aina uueneks ja uueneks üha enam Kristuse sarnaseks.
Tema sarnaseks.
Püha Vaim õpetab meid selles.
Püha Vaim oli see, kes kirjutas inimeste kaudu Piibli.
Ta tunneb Jumala Sõna täiuslikult ja võib õpetada sindki.
Küsi Pühalt Vaimult: "Mida Sa mulle nüüd tahad õpetada?"
ja Ta annab sulle koheselt teada, mida peaksid Piiblist lugema.
Ja kui sa seda siis loed,
siis see avaneb sulle täiesti uuel moel.
See ei jää vaid mõistuse ja teadmiste tasemele,
"vaid Jumala sõna on elav ja tõhus
ja vahedam kui ükski kaheterane mõõk
ning tungib läbi, kuni ta eraldab hinge ja vaimu, liigesed ja üdi,
ning on südame meelsuse ja kaalutluste hindaja." (Heebrea 4:12)
Püha Vaim hindab ja mõistab hukka meis olevad valed mõtted.
Jumal ei süüdista meid kunagi.
Mitte kunagi.
Alati, kui Ta meid kõnetab, teeb Ta seda armastuses.
Alati armastuses.
Ta ei mõista meid kunagi hukka.
Meie mõtted ja sõnad mõistavad meid hukka,
kuid Jumal tahab vaid õnnistada meid.
Tead, mida õnnistus endast kujutab?
See tähendab õnnestumist.
Õnnistus tähendab õnnestumist.
Jumal tahab, et meil läheks hästi - et me õnnestuksime.
Ta tahab anda meile taevast kõike head.
Aamen.
Teadsid sa,
et Jumalal on väga selge eesmärk su elu jaoks.
Teadvustad sa endale,
mis on Jumala esmane eesmärk sinu suhtes?
Tema esmane eesmärk nii sinu kui minu suhtes on see,
et meil oleks lähedane suhe Temaga.
Ehk siis, et me armastaks Teda
enam kui midagi muud.
Et Ta oleks esikohal me elus.
Ja et me seejärel armastaks oma ligimest
nagu iseennast.
Seetõttu ongi nii oluline õppida armastama iseennast.
Sest kui ma ei armasta iseennast,
kuidas saaksin siis armastada oma ligimest?
See on täiesti võimatu!
Seetõttu tuleb sul õppida aktsepteerima iseennast
just sellisena nagu sa oled.
Kristuses oled sa täiesti püha, puhas ja laitmatu.
Ja Jumal näeb sind läbi Kristuse,
mitte väljaspool Kristust, kui oled Ta pääste vastu võtnud.
Kui sa aga pole veel Jeesust vastu võtnud,
siis tasuks seda teha.
Lihtsalt ütle: "Jeesus, tule mu südamesse elama.
Andesta mulle mu patud ja ole minu elu Issandaks."
Ja siis sa saadki oma patud andeks ja Ta tuleb su südamesse elama
ning su elus löövad nö tuled põlema.
Su vaim saab elavaks. See muutub täiesti uueks.
Aamen.
Kuid teadsid sa ka,
et Jumalal on ka konkreetsed ootused su suhtes.
Olen kohanud paljusid kristlasi, kes on juba pikka aega olnud usklikud
kuid kes ikka veel ei tea, mida Jumal tahab, et nad teeks.
Jumala tahe me suhtes on Piiblis kirjas.
"Armasta oma ligimest!"
Olgu siinkohal öeldud,
et meis olev armastus on liikumapanev jõud.
Jumala armastus meis on liikumapanev jõud,
nii et me ikka ja jälle, ikka ja jälle tahame rääkida inimestele Jeesusest.
Temast, kes on Jumala Poeg
ja kes palvetab meie eest taevas.
Püha Vaim palvetab meie sees.
"Vaim ise palub meie eest sõnatute ägamistega."
Ta ägab või ohkab meie eest Jumala ees.
Püha Vaimu palve ei peitu sõnades.
Mitte sellistes, nagu me oma emakeeles
või vaimukeeltes palume, kus on siiski mingid sõnad.
Püha Vaim palvetab ilma sõnadeta.
Need on kui sõnatud ohkamised või häälitsused Jumala ees.
Sellised on Püha Vaimu palved meie eest.
Niipea, kui mõistad ja võtad omaks Jumala mõtted ja plaanid
oma elu suhtes,
hakkab ka kõik paika loksuma.
Asjad lihtsalt loksuvad paika.
Kuid sa pead mõistma ja tajuma, mida Jumal tahab, et sa teeks.
Ja kui sa seda tead ning hakkad selle põhjal tegutsema,
siis sul läheb hästi.
Taevas on sellega hoobilt kaasas.
Efeslastele 2:10 on öeldud midagi, mida kohe ka Piiblist loeme.
Efeslastele 2:10:
"Sest meie oleme tema teos, Kristuses Jeesuses..."
Mille jaoks?
"loodud heade tegude tegemiseks,
nii nagu Jumal on juba enne meile seadnud,
et me teeksime seda."
Kas pole mitte imeline?
"Nii nagu Jumal on juba enne meile seadnud,
et me teeksime seda."
Ehk siis Jumal on andnud meile arusaamise sellest,
mis on hea ja mis on halb.
Mis on õige ja mis vale.
Kus valitseb valgus ja kus pimedus.
Kus on Jeesus ja kus on saatan.
Me elus ei saa olla ühtki halli ala.
Ei ühtki halli ala.
Me peame olema Kristuse valgus ja veelgi enam Tema au.
Nii nagu ka Piiblis on öeldud,
et me usklikena läheme usust usku, väest väesse ja aust ausse.
Jumalal on meile alati rohkem anda,
mistõttu peame pidevalt kasvama Tema tundmises.
Jeesuse Kristuse tundmises,
sest Jumal on pannud kogu tarkuse ja tunnetuse aarded Jeesusesse.
Ta on pannud need Jeesusesse.
Kas pole tähendusrikas?
Nii peamegi õppima Teda tundma.
Mõtle!
Kui Ta on meid korra lunastanud, olemegi lunastatud.
Kui su võlgade eest on korra tasutud, siis need ongi lunastatud.
Seetõttu ära kanna endaga enam oma vana taaka.
Ära ole oma meeltes vanade tegude tõttu
rõhutud ja murelik,
sest need on kõik juba andeks antud.
Kui oled need Jumalalt andeks palunud,
siis tea, et Ta on hea Jumal ja mitte nagu inimesed.
Jumal ei peta, narri ega valeta kunagi.
Ta ei anna meile ka rohkem koormaid ja raskusi,
kui mida me suudame kanda.
Kasvõi kiusatustegi puhul.
Peame oma meeltes jõudma otsuseni,
et me oleme ja anname Jumalale alati parima.
Peame oma meelte tasandil nii palju kasvama.
Meie mõistus on kui värav,
mis valitseb me uuestisündinud vaimu üle
ja vana lihaliku loomuse, tahte ja himude üle.
Meie mõistus on see, mis valitseb.
See on kui uks, millest käiakse sisse-välja.
Kuid me peame uuenema ka oma meelte ja mõtete poolest,
keskendudes sellele, mis on ülal taevas
ja mitte sellele, mis on all maa peal.
Me peame vöötama oma meeled Jeesuse Kristusega,
olles Temaga alati ühel meelel.
Peame oma meeltes järgima alati Püha Vaimu
ja Jumala Sõna.
Jumala Sõna, mis on talletatud meie vaimu
ja mis teeb pidevalt oma tööd meie sees.
Küsimus pole selles, kui palju sa päevas Piiblit loed.
Küsimus on hoopis selles,
et Jumala Sõna saaks elavaks ja väeliseks su sees.
Ja et sinus olev jumalik vägi...
Mõelda vaid!
Mõelda vaid, et Püha Vaim elab sinus ja minus!
Püha Vaim, kes osales koos Jumalaga loomistöös
ja kes oli Jeesusega siin maa peal.
Jeesuse eostamine muide sai alguse Pühast Vaimust.
Lisaks sellele sai Jeesus täis Püha Vaimu,
kui Ristija Johannes Teda Jordani jões ristis.
Püha Vaim langes tuvi kujul Ta üle,
peale mida Vaim juhtis Teda...
Püha Vaim on isik
ja Ta juhtis Jeesuse kõrbe saatanale kiusata.
See sama Püha Vaim on antud ka meile.
Kui sa said usklikus...
Jumal ütleb oma Sõnas:
"Aga kõigile, kes tema vastu võtsid,
andis ta meelevalla saada Jumala lasteks,
neile, kes usuvad tema nimesse."
Ta andis neile väe ja meelevalla.
Millise meelevalla sa said, kui sinust sai Jumala laps?
Millise meelevalla ja väe sa said, kui võtsid Jeesuse vastu?
Milles see vägi ja meelevald peitub?
Me peame mõistma seda vaimulikku reaalsust
ja elama seda igapäevaselt välja,
nii et meis olev Jumala vägi ja meelevald
pääseksid meie kaudu valla ja valitsema.
Sõna "meelevald" tähendab kreeka keeles
valitsemisõigust.
Valitsemisõigust.
Meil Soomes on oma valitsus,
kes valitseb me maa üle.
Nad langetavad otsuseid meie eest.
Neil on see mõjujõud ja meelevald.
Sinu mõjujõud ja meelevald peituvad selles,
et kui sa sündisid vaimses mõttes uuesti,
siis Jumal asetas su ühes Jeesusega valitsema taevastes sfäärides.
Valitsema taeva vägesid ja jõude,
kes on tegevad sõnakuulmatute laste seas.
Meie muidugi ei ole enam sõnakuulmatuse lapsed.
Me oleme sõnakuulelikud lapsed.
Me kuuletume Jumalale, kes hoiab meid rohke halva eest.
Seda seetõttu, et otsustan kuuletuda Jumalale
ja teha alati seda, mida Jumal tahab, et ma teeks
ja ütleks seda, mida Jumal tahab, et ma ütleks.
Kui me saame vaimses mõttes täiskasvanuks...
Vaimses mõttes täiskasvanuks saamine on protsess.
Kahjuks aga näen ma kristlasi,
kelle vaimulik kasv on väga kidur
ja väga vaevaline.
Muudkui edasi-tagasi, edasi-tagasi.
Kuid Jumal pole seda plaaninud selliselt.
Sest pidev edasi-tagasi pendeldamine tähendab seda,
et sa oled saatana, televisiooni, mõne sõbra või mis muu asja kaudu
saanud oma pähe mõtteid, mis kisuvad sind tagurpidi suunas.
Need hoiavad sind tagasi sellest, kuhu Jumal tahab sind juhtida
ja pidurdavad su vaimulikku kasvu.
Seetõttu ongi nii oluline lugeda igapäevaselt Jumala Sõna
ja mõtiskleda Tema Sõna üle.
Mõelda ja mõtiskleda selle üle.
Nõnda nagu Jumal ütles Joosualegi Joosua 1:8:
"Ärgu lahkugu see Seaduse raamat sinu suust,
vaid mõtle sellele päeval ja öösel,
et sa peaksid hoolsasti kõike, mis sinna on kirjutatud,
sest siis õnnestub su teekond ja siis on sul kordaminek!"
Ehk siis, me peame mõtisklema Jumala Sõna üle.
Peame mõtlema neile asjadele ikka ja jälle, ikka ja jälle.
Et sellest saaks üks...tahe asi!
Selline...
Selline elu
ja Jumala üleloomulikku väge täis element su elus.
Jumala Sõna,
mille eesmärk on hoida ja kaitsta meid,
panna meid õitsema
ja tuua meile kordaminekut kõigil me teedel.
Mõelda vaid!
Tahan julgustada sind olema ja julgeda olla Jumala parim.
Sest sa oled Jumala parim.
Sa oled Jumala meistriteos.
Sa oled Jumala poolt parimal moel loodud
ja sinusugust inimest on maa peal vaid üks.
Sa räägid ja tegutsed teistmoodi kui mina,
kuid oleme tänulikud Jumalale selle eest, et me oleme erinevad.
Meil tuleb mõista, et sina ei tee asju nii nagu mina
ja mina ei tee asju nii nagu sina.
Nii peamegi mõistma Jumala suurust ja laiust,
tänu millele pole Ta loonud ühtki inimest
ühesuguseks teistega.
Kui võtta erinevad paberid ja asjad
ning lasta igal ühel laduda need hunnikusse,
siis kui on 100 erinevat inimest, tuleb ka 100 erinevat hunnikut asju.
Isegi, et need on laotud samadest asjadest.
Nii tuleb meil mõista seda.
Me ei saa mõelda: "Miks ta küll nii ütles või käitus?"
Ära mõtle nii, sest Jumal ei mõtle nii!
Sest selliselt mõeldes näed sa asju vaid oma vaatenurgast.
Kuid sa pead õppima nägema inimesi Jumala vaatenurgast
ja armastama neid.
Armastama neid!
Me peame õppima armastama inimesi.
Sest kui sa ei armasta inimesi, ei armasta sa ka Jumalat.
Jumala Sõna ise ütleb nii.
Kui keegi ütleb, et ta armastab Jumalat,
aga samas vihkab oma venda,
ei saa Jumala armastus olla ta sees.
See pole võimalik,
sest Jumala armastus on valatud me südameisse
Püha Vaimu kaudu
ja me ei vaja enam rohkem armastust kui see, mille oleme juba saanud.
Kuid meie mõttemaailm -
kõik see, millele mõtleme ja mille üle mõtiskleme...
Jeesus ütles, et seal, kus on su süda,
seal on ka su aare.
Kus on su aare?
Ärgu see olgu seal,
kus koi saab seda süüa, rooste seda hävitada
ja vargad selle ära varastada.
Ära lase saatanal röövida Jumala Sõna su südamest.
Sest ta on selleks igati valmis.
Kahjuks.
Baarides ja pubides on küllaga neid, kes käisid kord koguduses.
Kuid saatan on röövinud Jumala Sõna
nende südameist.
Seetõttu on ülimalt oluline rääkida välja Jumala Sõna
ja käituda selle järgi.
Lähtuda alati ja kõiges vaid Jumala Sõnast.
Nüüd aga tahan palvetada su eest,
et sa ei võrdleks ennast teistega
ja julgeksid olla just see, kes sa oled
ja mõistaksid oma olemasolu olulisust.
See peitub selles,
et Jumal tahab tunda rõõmu sinu seltskonnast.
Kuid nüüd palvetame.
Ma kuulutan Jeesuse Kristuse naatsaretlase nimel,
et see kuulutatud sõna leiaks koha su südames,
hakates kasvama ja kandma rohket vilja,
mis jääb püsima ja mida saatan ei saa röövida.
Jeesuse nimel, aamen.
Tänud, et olid täna taas meiega!
Tahan julgustada sind uurima Jumala Sõna,
mõtisklema selle üle ja kuulutama seda oma elu üle.
Õnnista ennast Jumala Sõnaga,
sest see teeb sind targaks ja annab sulle arusaamist.
Jumala Sõna on sinu poolt
ja aitab sul kasvada üleloomulikult.
Püha Vaim aitab ja õpetab sind selles samuti.
Igal päeval ja hetkel.
Ole üliväga õnnistatud
ja ehita üles nii iseennast, oma peret kui sõpru
Jumala armastuses.
Ole õnnistatud ja kõike head!
Teadsid sa, et raha omandab hoopis uue väärtuse,
kui anname seda Jumalariigi töö heaks
ja eriti Jumala Sõna kuulutamise heaks.
Nii on sul võimalus toetada TV7't, helistades 900 1770 (hind 10 eur)
või tehes pangaülekande, leides me andmed www.tv7.ee
Aitäh su toetuse eest
ja armastuse eest Jumala ja inimeste vastu.
Aitäh su toetuse eest TV7'le!
Tõlge: Anne-Ly Raukas